Kaubamärgi „interFlower + kuju“ registreerimise vaidlustamine.
#000003
Sarnastele elementidele tuleb anda kaubamärkide võrdlemisel suurem tähendus, kui erinevatele elementidele. Seega on põhirõhk sõnalise tähise „INTERFLORA“ ja vaidlustatud kaubamärgi koosseisus oleva hääldatava osa „interFlower“ võrdlemisel.
#000004
Komisjon nõustub vaidlustajatega, et võrreldavad sõnalised tähised/osad on visuaalselt sarnased. Kuigi võrreldavatel sõnadel puudub üheselt määratletav tähendus, on nende identne alguskomponent inter- tarbijale tuttav ja arusaadav; samuti on tähenduslikult lähedased lõppkomponendid -flora ja -flower. Seega on võrreldavad sõnad ka kontseptuaalselt sarnased. Varasema kaubamärgiga sarnane sõnaline tähis sisaldub vaidlustatud kaubamärgis.
#000005
Lisaks võrreldavate kaubamärkide peamiste sõnaliste elementide identsusele on kaubamärgid komisjoni hinnangul sarnased ka kujunduslikes aspektides. Asjaolu, et vaidlustaja kaubamärgis on sõna „VOLTA“ kujutatud valgetes, taotleja kaubamärgis aga mustades tähtedes, komisjoni hinnangul märkide üldmuljest tekkivaid sarnasusi ei vähenda. Pigem on võimalik, et värvide taoline ümberpööratus jätab tarbijais mulje, et üks kaubamärk on teise, samast allikast pärineva kaubamärgi variatsioon.
#000009